CELEX: 32004R1805
Language: el
Date: 2004-10-14 00:00:00
Title: Κανονισμός (ΕΚ) αριθ. 1805/2004 της Επιτροπής, της 14ης Οκτωβρίου 2004, για τροποποίηση του κανονισμού (ΕΟΚ) αριθ. 2273/93 περί καθορισμού των κέντρων παρέμβασης για τα σιτηρά

19.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 318/9
            
         
      ΚΑΝΟΝΙΣΜΌΣ (ΕΚ) αριθ. 1805/2004 ΤΗΣ ΕΠΙΤΡΟΠΉΣ
   
   της 14ης Οκτωβρίου 2004
   για τροποποίηση του κανονισμού (ΕΟΚ) αριθ. 2273/93 περί καθορισμού των κέντρων παρέμβασης για τα σιτηρά
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 5 του κανονισμού (ΕΚ) αριθ. 1784/2003, η σίκαλη αποκλείεται από το σύστημα παρέμβασης για την περίοδο εμπορίας 2004/2005.
            
         
               (2)
            
            
               Τα κέντρα παρέμβασης ορίζονται στον πίνακα του παραρτήματος του κανονισμού (ΕΟΚ) αριθ. 2273/93 της Επιτροπής (2). Συνεπώς, η στήλη του εν λόγω πίνακα που αφορά τη σίκαλη πρέπει να διαγραφεί. Επιπλέον, ορισμένα κράτη μέλη έχουν υποβάλει αιτήσεις για να τροποποιήσουν ορισμένα από τα κέντρα αυτά.
            
         
               (3)
            
            
               Συνεπώς, ο κανονισμός (ΕΟΚ) αριθ. 2273/93 πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΟΚ) αριθ. 2273/93 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Οκτωβρίου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 78.
   
      (2)  ΕΕ L 207 της 18.8.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 750/2004 (ΕΕ L 118 της 23.4.2004, σ. 6).
   
      ΠΑΡΑΡΤΗΜΑ
      Το παράρτημα του κανονισμού (ΕΟΚ) αριθ. 2273/93 τροποποιείται ως εξής:
      
                  1)
               
               
                  Η στήλη αριθμός 3 διαγράφεται.
               
            
                  2)
               
               
                  Στο τμήμα «BUNDESREPUBLIK DEUTSCHLAND», τα ακόλουθα κέντρα παρέμβασης θεωρούνται ως κέντρα παρέμβασης για το κριθάρι:
                  
                              Ομόσπονδο κράτος
                           
                           
                              Κέντρο παρέμβασης
                           
                        
                              Brandenburg
                           
                           
                              Brandenburg, Drebkau, Fürstenwalde, Gransee, Herzberg και Niemegk
                           
                        
                              Sachsen
                           
                           
                              Bischofswerda και Eilenburg
                           
                        
                              Sachsen-Anhalt
                           
                           
                              Klötze, Rosslau και Tangermünde
                           
                        
            
                  3)
               
               
                  Στο τμήμα «POLSKA» κάτω από το «Podkarpackie», το κέντρο «Krosno» διαγράφεται.